Цонка Илиева
Към детето

chitanka.info

Люшкам те —

грееш ми,

топлиш ме —

пея ти,

слънце,

от мене откъснато!

Никой не може да ме прегърне

с твоите мънички длани!

Никой не може така да ми върне

всичко непреживяно,

радостно утро,

босонога поляна,

клонче неразлюляно!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.